पाएं अपने शहर की ताज़ा ख़बरें और फ्री ई-पेपरडाउनलोड करें
शहर में बायपास की कमी सालाें बाद भी बरकरार है। बायपास नहीं हाेने से शहर में वाहनों का आवागमन रहता है। भारी वाहनों की समस्या दूर करने के लिए अब शहर को बायपास की सख्त आवश्यकता है। जब भी रेलवे गेट बंद रहता है वाहन चालकाें का समय और ईंधन दाेनाें बर्बाद हाेता है।
बायपास बनने से ही इन समस्याओं काे दूर किया जा सकता है। इस दिशा में शासन स्तर से कोई ठाेस पहल नहीं हुई है। रेलवे फाटक से होकर ही वाहन शहर में प्रवेश करते हैं तथा हाेशंगाबाद की ओर जाते हैं। शहर की कई सड़काें पर यातायात का दबाव भी बढ़ा है। अभी यह स्थिति है कि प्रतिदिन सैकड़ाें बाहरी वाहन इस रोड से होकर निकलते हैं।
एक ओर शहर का ट्रैफिक और दूसरी ओर भारी वाहनों के आवागमन से यातायात व्यवस्था गड़बड़ाने लगी है। लोकल के अलावा बाहरी वाहनों का दबाव अधिक रहता है। पिछले कुछ साल से भारी वाहनों का आवागमन भी लगातार बढ़ रहा है। इससे शहर से निकले नेशनल हाइवे पर दोपहिया वाहन चालकों को दुर्घटना का भय बना रहता है।
इस रोड पर स्कूल, कॉलेज के अलावा अन्य दुकानाें का निर्माण भी हुआ है। ऐसे में शहर की ट्रैफिक व्यवस्था बिगड़ रही है। वाहन चालकाें काे भी जाम में समय बर्बाद करना पड़ता है। शहर में जल्द से जल्द बायपास का निर्माण हाेना चाहिए ताकि लाेगाें काे जाम की समस्या से निजात मिल सके। ऐसे में वाहनों के लिए अलग रोड भविष्य में बनती है तो इस सड़क का ट्रैफिक वैसे ही कम हो जाएगा।
इस कारण शहर में ट्रैफिक व्यवस्था की स्थिति ठीक नहीं है। बढ़ती वाहनाें की संख्या के अनुसार शहर में बायपास निर्माण हाेना जरूरी है। बायपास से भारी वाहन शहर में न आते हुए बाहर से ही निकल जाएंगे। ऐसे में शहर में यातायात का दबाव कम हाे जाएगा। हर साल दाे पहिया वाहनाें की संख्या बढ़ रही है। इस हिसाब से शहर में बायपास निर्माण अहम हाे गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn